"বলিরাজা বিদায় নিলে আপনি একান্ত নির্জনে নিজেকে প্রস্তুত করছিলেন সে অমোঘ মুহূর্তের জন্য। নতুনজীবনে ঊর্ধ্বরেতা হয়ে হিরণ্ময় প্রেমের জয়গান করার বদলে আপনাকে যে খানিকবাদেই বাধ্য হতে হবে উপস্থিত হতে—নির্দিষ্ট সময়ে, নির্দিষ্ট কক্ষে, নির্দিষ্ট রমণীর কাছে নির্ধারিত মৈথুনের জন্য—তার জন্য মানসিক প্রস্তুতি নিতে হবে না? তাই আপনার নিষ্কাম প্রেমের সাধনা ডুবে গেল খানিকবাদেই গহন অন্ধকারে এক প্রগাঢ় সঙ্গমে। সেই পরমাসুন্দরীর সঙ্গে আপনার বাধ্যতামূলক সঙ্গমের বর্ণনা আমরা উহ্য রাখলাম।